Spoštovani

kolegice in kolegi,

veseli smo, da je zanimanje za II. Slovensko akupunkturo šolo še vedno veliko. Prijave smo zbirali do 31.01.2020. V tem roku je svojo željo potrdilo 51 zdravnikov raznih specialnosti in zdravnikov specializantov. Vsak dan sprejemam klice in vprašanja o šoli od novih kandidatov.

Razpisanih je bilo samo 25 mest.

Kandidate smo izbrali po kriterjih, ki jih je določil Strokovni odbor našega združenja.

S tem namenom smo vam poslali prijavnice, katere je bilo potrebno vrniti do 10. februarja 2020. Nazaj smo dobili izpolnjenih samo 41 prijavnic.

V mesecu juniju smo po tehtnem premisleku in posvetovanju s predavatelji šole sklenili, da našo šolo akupunkture prestavimo na tretji vikend v septembru 2020.

Do zadnjega trenutka v avgustu smo čakali na izboljšanje epidemiološke situacije, vendar

**trenutno ugotavljamo, da ni še optimalnih pogojev za zagon šole, ki vsebuje 10. sklopov predavanj po 16 ur, delavnice in vaje s pacienti.**

Postavlja se veliko vprašanj in dilem.

* Želimo, da šola poteka brez prekinitve (vsebina vsakega sklopa predavanj je nadaljevanje prejšnega).
* Vezani smo na vabljene predavatelje iz Nemčije, Avstrije, Hrvaške in Srbije, ki zaenkrat imajo potovalne omejitve.
* Razporeditev udeležencev in osebne kontakte v predavalnici celih 16 ur.
* Stalna prisotnost vseh udeležencev.
* Organizacija dela s pacienti na vajah in delavnicah.
* Prisilna omejitev števila udeležencev šole zaradi Covid 19.

V šolo akupunkture so prijavljeni zdravniki in zobozdravniki iz cele Slovenije. Naši pogoji dela so v različnih organizacijah različni in niso lahki.

Vsi smo postavljeni v prve vrste poskusa za zajezitev širjenja okužb s Corona virusom.

Vsi zdravniki smo na udaru.

**Da ostanemo zdravi za delo je nujno, da se za 2 do 3 mesece izognemo druženju v večjih skupinah, predavalnicah in v velikih zdraviliških (hotelskih) kompleksih.**

**Naša šola ni vitalnega pomena za nobenega - ne za udeležence in ne za nas predavatelje, zato je pametno še malo počakati, da bo situacija bolj jasna.**

Obvestila o novih odločitvah bomo posredovali na vaše naslove pravočasno vsaj 4-5 tednov pred začetkom

I. sklopa predavanj.

Vse vplačane kotizacije za šolo so varne na računu Slovenskega zdravniškega društva v Ljubljani.

Dodatne informacije bomo pošiljali na vaš email.

Bodite strpni in ostanite zdravi!

Z lepimi pozdravi

Predsednica SZAK

prim. Marija Cesar Komar, dr. med.

Tajnica SZAK

prim. Jadwiga Hajewska KOSI, dr. med.